Σχεδίαση και ανάπτυξη ενός περιβάλλοντος για την παραγωγή εφαρμογών κινητών συσκευών από τελικούς χρήστες
Creators: name: Σταμπουλής, Παντελής Σπυρίδωνος
Publisher: name: Aristotle University of Thessaloniki
Year: 2012
Subjects: Φορητότητα
Τελικοί χρήστες-προγραμματιστές
Βάση δεδομένων
Mobile
End-user development
Database

description: Στα πλαίσια της παρούσας διπλωματικής εργασίας θα αναπτυχθεί ένα διαδικτυακό εργαλείο σχεδίασης εφαρμογών από τελικούς χρήστες. Με τον όρο «τελικοί χρήστες» εννοούμε αυτούς που δεν έχουν γνώσεις προγραμματισμού ούτε έχουν ασχοληθεί με σχεδίαση βάσεων δεδομένων, αλλά διαθέτουν σημαντική εμπειρία στη χρήση υπολογιστή και λογισμικού. Αρχικά, γίνεται αναφορά στην σχετική επιστημονική βιβλιογραφία και περιγράφονται οι έννοιες του End-User Development αλλά και παρόμοια συστήματα που έχουν δημιουργηθεί στο παρελθόν. Η ανάλυση αυτών, θα μας βοηθήσει στην επιλογή των χαρακτηριστικών του συστήματος μας, το οποίο θα ξεχωρίζει από τα υπόλοιπα, καθώς οι εφαρμογές που θα παράγει θα είναι βελτιστοποιημένες ώστε να εκτελούνται από φορητές συσκευές, όπως smartphones και tablets. Η βάση που θα χρησιμοποιηθεί για την αποθήκευση των δεδομένων των χρηστών θα είναι σχεσιακή και θα υλοποιείται με την βοήθεια της MySQL. Ένα βασικό τμήμα της εργασίας μας αφορά το πώς μπορούν να μοντελοποιηθούν έννοιες των σχεσιακών βάσεων και ποιος είναι ο κατάλληλος τρόπος παρουσίασης τους στο τελικό χρήστη έτσι ώστε να καθοδηγηθεί και να δημιουργήσει, χωρίς να το συνειδητοποιεί, ένα σωστό σχεσιακό σχήμα που να καλύπτει τις ανάγκες του. Αυτό το καθήκον θα αναλάβει το πρώτο τμήμα του εργαλείου μας, το περιβάλλον σχεδίασης της εφαρμογής, στο οποίο θα παρέχεται πρόσβαση διαδικτυακά μέσα από τον φυλλομετρητή υπολογιστή. Το δεύτερο τμήμα του εργαλείου μας θα αναλαμβάνει να διαβάσει τη βάση δεδομένων, που θα έχει προκύψει ως έξοδος από το πρώτο, και θα δημιουργεί δυναμικά το γραφικό περιβάλλον της διεπαφής. Αυτό θα παρουσιάζεται στο χρήστη μέσα από το φυλλομετρητή της φορητής του συσκευής και θα του επιτρέπει να προσθέτει δεδομένα στη βάση της εφαρμογής του και να τα επεξεργάζεται. Ο κώδικας του εργαλείου θα οργανωθεί με βάση το πρότυπο MVC και θα αποτελείται από php, javascript, HTML, CSS και τεχνικές AJAX. Στη διαδικασία της ανάπτυξης θα μας βοηθήσει το Zend Framework και το Dojo Toolkit.
description: The aim of the present thesis is the development of a web tool that will enable end-users design and generate their own applications. By the term “end-users” we mean people who don’t have any programming skills or experience with database design, but they are familiar with computers and use software in order to achieve personal or professional goals. At first, we present the concept of End-User Development and other similar tools developed in the past. The analysis of these tools helped us select the features that we incorporated to our tool. The innovation of our system is its ability to generate optimized applications for mobile devices such as smartphones and tablets. User’s data is stored in relational databases. We propose a way of modeling and presenting basic concepts of relational databases to end-users. We try to guide them in creating their data model without realizing that these simple steps will result in a proper relational schema that will meet their needs. This task is executed by the first part of our tool, the design view. Users are able to access it via the browser of their computer. The second part of our tool analyzes the database, generated by the design view, and creates the graphical user interface of user’s application. This interface allows users to insert data and process them. Our tool’s code is based on the MVC pattern and we used php, javascript, HTML, CSS and AJAX techniques. The development process was facilitated by Zend Framework and Dojo Toolkit.
description: Σε συνεργασία με το τμήμα Λογιστικής και Χρηματοοικονομικής (Πανεπιστήμιο Μακεδονίας)